Միջկրոնական հարաբերությունների ներդաշնակության համաշխարհային շաբաթ

Միջկրոնական հարաբերությունների ներդաշնակության համաշխարհային շաբաթ, ամենամյա տոն, որը նշվում է յուրաքանչյուր տարվա փետրվարի առաջին շաբաթվա ընթացքում և բոլոր հավատացյալներին կոչ է անում հաստատել  ներդաշնակ հարաբերություններ։ ՄԱԿ-ի Գլխավոր ասամբլեան կոչ է արել բոլոր պետություններին կամավոր հիմունքներով  աջակցել այդ շաբաթվա ընթացքում միջկրոնական ներդաշնակության և բարի կամքի գաղափարների տարածմանն ամբողջ աշխարհի եկեղեցիներում, մզկիթներում, սինագոգներում, տաճարներում և այլ աղոթատներում` հիմնված Բարձրյալի և մերձավորի հանդեպ սիրո և բարության վրա՝ կախված սեփական կրոնական ավանդույթներից կամ համոզմունքներից։


== Ընդհանուր տեղեկություններ ==
2010 թվականի սեպտեմբերի 23-ին՝ ՄԱԿ-ի Գլխավոր ասամբլեայի 65-րդ նստաշրջանի ընթացքում, Հորդանանի թագավոր Աբդալլահ II-ն առաջարկել է փետրվարի առաջին շաբաթը հռչակել Ներդաշնակ միջկրոնական հարաբերություների շաբաթ։ Իր ելույթի ժամանակ նա ասել է․ 

2010 հոկտեմբերի 20-ին, Հորդանանի արքայազն Գազի բին Մուհամմադը՝ Աբդալլահ II թագավորի հատուկ խորհրդականը և անձնական բանագնացը, ինչպես նաև բանաձևի հեղինակը, Նյու Յորքում ՄԱԿ-ի Գլխավոր ասամբլեային ներկայացրել է Ներդաշնակ միջկրոնական համաշխարհային շաբաթվա անցկացման առաջարկը։ Բանաձևն ընդունվել է միաձայն։
Բանաձևը շարունակում է «Ընդհանուր խոսք» նախաձեռնությունը, որը ստեղծվել է 2007 թվականին արքայազն Գազի բին Մուհամմադի կողմից։ Այս նախաձեռնությունը, ինչպես նաև բանաձևը, հիմնված է Բարձրյալի և մերձավորի հանդեպ սիրո գաղափարը տարածելու վրա։


== Բանաձևի տեքստ ==
ՄԱԿ-ի 65/5 բանաձևում ասվում է․

Գլխավոր ասամբլեան,հիմնվելով 1999 թվականի սեպտեմբերի 13-ի 53/243 Ա և Բ՝ Աշխարհի մշակույթների ոլորտում գործողությունների ծրագրի և հռչակագրի մասին, 2002 թվականի նոյեմբերի 4-ի 57/6՝ աշխարհի մշակույթների և ոչբռնության խրախուսման մասին, 2003 թվականի դեկտեմբերի 19-ի 58/128՝ միջկրոնական և մշակութային փոխըմբռնման, ներդաշնակության և համագործակցության խրախուսման մասին, 2005 թվականի հոկտեմբերի 20-ի 60/4՝ Քաղաքակրթությունների միջև երկխոսության համար օրվա համաշխարհային ծանուցման մասին, 2009 թվականի նոյեմբերի 10-ի 64/14՝ Քաղաքակրթությունների դաշնակցության մասին, 2009 թվականի դեկտեմբերի 7-ի 64/81՝ ի նպաստ աշխարհի միջկրոնական և միջմշակույթային երկխոսության, փոխըմբռման և համագրոծակցության խրախուսման մասին և 2009 դեկտեմբերի 18-ի 64/164՝ կրոնների և համոզմունքների հիման վրա անհանդուրժողականության և խտրականության բոլոր տեսակների մասին իր բանաձևերի վրա, ինչպես նաև ճանաչելով տարբեր կրոնների և դավանանքների միջև երկխոսության հրատապ անհրաժեշտությունը և ընդունելով, որ բոլոր կրոնների, համոզմունքների և դավանանքների բարոյական պարտքն է ձգտել խաղաղության, հանդուրժողականության և փոխըմբռնման,կրկին հաստատում է, որ փոխըմբռնումը և միջկրոնական երկխոսությունը համարվում են աշխարհի մշակույթների կարևոր մասը,
յուրաքանչյուր տարվա փետրվարի առաջին շաբաթը հայտարարում է Միջկրոնական հարաբերությունների ներդաշնակության համաշխարհային շաբաթ բոլոր կրոնների և դավանանքների շրջանակներում,
հրավիրում է բոլոր կառավարություններին այդ շաբաթվա ընթացքում կամավորական հիմունքներով օժանդակել միջկրոնական ներդաշնակության և բարի կամքի գաղափարների տարածմանն ամբողջ աշխարհի եկեղեցիներում, մզկիթներում, սինագոգներում, տաճարներում և այլ աղոթավայրերում՝ հիմնված Բարձրյալի և մերձավորի հանդեպ սիրո և բարության վրա՝ կախված սեփական կրոնական ավանդույթներից և համոզմունքներից,
խնդրում է Գլխավոր քարտուղարին շարունակել տեղեկացնել Գլխավոր ասամբլեային իրական հռչակագրի իրականացման մասին։


== Ծանոթագրություններ ==


== Արտաքին հղումներ ==
worldinterfaithharmonyweek
Video of Prince Ghazi's Speech(չաշխատող հղում)
Text of the speech
www.rissc.jo